
Projektas
	
ZARASŲ RAJONO SAVIVALDYBĖS TARYBA
	
SPRENDIMAS
DĖL BUTO ZARASŲ RAJONO SAVIVALDYBĖS SOCIALINIO BŪSTO FONDO PLĖTRAI PIRKIMO ZARASŲ RAJONO SAVIVALDYBĖS NUOSAVYBĖN


2024 m.                          d. Nr. 
Zarasai



Vadovaudamasi Lietuvos Respublikos vietos savivaldos įstatymo 15 straipsnio 2 dalies 23 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 5 punktu, Lietuvos Respublikos Paramos būstui įsigyti ar išsinuomoti įstatymo 4 straipsnio 4 dalimi, 5 straipsnio 4 dalimi, 14 straipsnio 3 ir 4 dalimis , Sprendimų, perkant nekilnojamąjį daiktą, priėmimo dėl derybas laimėjusio kandidato ir nekilnojamojo daikto pirkimo Zarasų rajono savivaldybės vardu pirkimo sutarties sudarymo tvarkos aprašo, patvirtinto Zarasų rajono savivaldybės tarybos 2020 m. balandžio 3 d. sprendimu Nr.T-60 „Dėl Sprendimų, perkant nekilnojamąjį daiktą, priėmimo dėl derybas laimėjusio kandidato ir nekilnojamojo daikto pirkimo Zarasų rajono savivaldybės vardu pirkimo sutarties sudarymo tvarkos aprašo patvirtinimo“, 3 ir 6 punktais, Zarasų rajono savivaldybės tarybos 2024 m. vasario 15 d. sprendimu Nr. T-18 „Dėl Zarasų rajono savivaldybės 2024–2026 metų strateginio veiklos plano tvirtinimo“, Zarasų rajono savivaldybės tarybos 2024 m. gegužės 29 d. sprendimu Nr. T-115 „Dėl Zarasų rajono savivaldybės socialinio būsto, kaip Zarasų rajono savivaldybės būsto fondo dalies, butų pirkimo“ ir atsižvelgdama į iš Europos Sąjungos struktūrinių fondų lėšų bendrai finansuojamo projekto „Socialinio būsto fondo plėtra Zarasų rajono savivaldybėje (II etapas)“ Nr. 29-402-P-0003 sutartį bei Zarasų rajono savivaldybės administracijos 2024 m. gruodžio 11 d. raštą Nr. 3-2125 „Dėl socialinio būsto pirkimo Zarasų rajono savivaldybės nuosavybėn“, Zarasų rajono savivaldybės taryba  n u s p r e n d ž i a:
.	Pirkti (duomenys neskelbtini) nuosavybės teise priklausantį butą, esantį P. Širvio g. (duomenys neskelbtini), Zarasų m. (bendras plotas 79,16 kv. m., unikalus Nr. (duomenys neskelbtini), patalpos pažymėtos patalpų indeksais nuo 8-1 iki 8-9 su rūsiu 5,76 kv. m, pastatas, kuriame yra butas 1A4p, unikalus Nr. 4398-7000-2013) už 63 000,00 Eur (šešiasdešimt trys tūkstančiai eurų).
.	Paskelbti nuasmenintą sprendimą rajono Savivaldybės interneto svetainėje www.zarasai.lt.
Sprendimas per vieną mėnesį gali būti skundžiamas Zarasų rajono savivaldybės tarybai (Sėlių s. 22, Zarasai) Lietuvos Respublikos viešojo administravimo įstatymo nustatyta tvarka) arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka.


Savivaldybės meras		


Parengė 
Turto valdymo ir viešųjų pirkimų skyriaus vedėja
(duomenys neskelbtini)
2024-12-11 Pateikti: (duomenys neskelbiami), P. Širvio g. (duomenys neskelbiami), Zarasų m., Turto valdymo ir viešųjų pirkimų skyriui, Investicijų ir plėtros skyriui, Apskaitos skyriui, Finansų skyriui


		


Zarasų rajono savivaldybės tarybai


PAAIŠKINAMASIS RAŠTAS
DĖL ZARASŲ RAJONO SAVIVALDYBĖS TARYBOS SPRENDIMO „DĖL BUTO ZARASŲ RAJONO SAVIVALDYBĖS SOCIALINIO BŪSTO FONDO PLĖTRAI PIRKIMO ZARASŲ RAJONO SAVIVALDYBĖS NUOSAVYBĖN“ PROJEKTO
	

Zarasų rajono savivaldybės tarybos sprendimo projekto „Dėl buto Zarasų rajono savivaldybės socialinio būsto fondo plėtrai pirkimo Zarasų rajono savivaldybės nuosavybėn“ (toliau – Sprendimo projekto) tikslas – padidinti Zarasų rajono savivaldybės socialinio būsto fondą ir tokiu būdu išplėsti galimybes apsirūpinti būstu asmenims ir šeimoms, turinčioms teisę į socialinio būsto nuomą.
Sprendimo projektas parengtas vadovaujantis Lietuvos Respublikos vietos savivaldos įstatymo 15 straipsnio 2 dalies 23 punktu, kuriame nurodyta išimtinė Savivaldybės tarybos kompetencija – sprendimų dėl „sprendimų dėl savivaldybės būsto ir socialinio būsto fondo sudarymo (statybos, pirkimo ir kitų) tvarkos, būsto suteikimo tvarkos ir nuomos mokesčio dydžio priėmimas, kitų sprendimų, numatytų Paramos būstui įsigyti ar išsinuomoti įstatyme, priėmimas“.
Zarasų rajono savivaldybės socialinio būsto fondo plėtra numatyta Zarasų rajono savivaldybės 2024–2026 metų strateginio veiklos plano, patvirtinto Zarasų rajono savivaldybės tarybos 2024 m. vasario 15 d. sprendimu Nr. T-18 „Dėl Zarasų rajono savivaldybės 2024–2026 metų strateginio veiklos plano tvirtinimo“, 9 programoje, 02 03 03 priemonėje „Socialinio būsto įsigijimas ir statyba, būsto nuoma ir išperkamoji būsto nuoma“.
Zarasų rajono savivaldybės administracija kartu su Viešąja įstaiga Centrine projektų valdymo agentūra 2024 m. kovo 29 d. pasirašė projekto „Socialinio būsto fondo plėtra Zarasų rajono savivaldybėje (II etapas)“ Nr. 29-402-P-0003 sutartį Nr. SR-284 (toliau – Sutartis), kuria įsipareigota vykdyti iš Europos Sąjungos struktūrinių fondų lėšų bendrai finansuojamą projektą „Socialinio būsto fondo plėtra Zarasų rajono savivaldybėje (II etapas)“.
Zarasų rajono savivaldybės administracija, vadovaudamasi Zarasų rajono savivaldybės tarybos 2024 m. gegužės 29 d. sprendimu Nr. T-115 „Dėl Zarasų rajono savivaldybės socialinio būsto, kaip Zarasų rajono savivaldybės būsto fondo dalies, butų pirkimo“, skelbiamų derybų būdu vykdė butų socialinio būsto fondo plėtrai pirkimo procedūras. 
Zarasų rajono savivaldybės administracijos direktoriaus 2024 m. birželio 19 d. įsakymu Nr. I-256 „Dėl Zarasų rajono savivaldybės socialinio būsto, kaip Zarasų rajono savivaldybės būsto fondo dalies, butų pirkimo“ (toliau – Įsakymas), sudaryta Zarasų rajono savivaldybės socialinio būsto, kaip Zarasų rajono savivaldybės būsto fondo dalies, butams pirkti komisija (toliau – Komisija), atliko Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos apraše, patvirtintame Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo patvirtinimo“ (toliau – Tvarkos aprašas) bei Butų pirkimo skelbiamų derybų būdu tvarkos apraše, patvirtintame Komisijos 2024 m. rugpjūčio 1 d. protokolu Nr. 12-54-(25.3), nustatytas pirkimo procedūras. 
Kvietimas dalyvauti butų pirkimo procedūroje skelbiamų derybų būdu buvo paskelbtas 2024 m. spalio 25 d. laikraštyje „Zarasų kraštas“ (Nr. 43 (10416) bei 2022 m. spalio 25 d. Zarasų rajono savivaldybės internetinėje svetainėje www.zarasai.lt. Komisija iki skelbimuose nurodyto laiko gavo 1 pasiūlymą dėl dalyvavimo derybose parduoti butą.
Vadovaujantis Tvarkos aprašo 48 punktu, „perkančioji organizacija įsigydama nekilnojamųjų daiktų, prieš priimdama sprendimą dėl derybas laimėjusio kandidato, inicijuoja šio kandidato pasiūlyto nekilnojamojo daikto individualų turto vertinimą Lietuvos Respublikos turto ir verslo vertinimo pagrindų įstatymo nustatyta tvarka“.
Uždaroji akcinė bendrovė UAB „Lituka“ ir Ko“, kodas 135774444, atliko nekilnojamojo turto vertinimą ir pateikė 2024 m. gruodžio 6 d. turto vertės nustatymo ataskaitą Nr. FJO-41206, kurioje buto, esančio P. Širvio g. (duomenys neskelbtini), Zarasų m., rinkos vertė yra 63 000,00 Eur. Vadovaujantis žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo, patvirtinto Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl Žemės, esamų pastatų ar kitų nekilnojamųjų daiktų įsigijimų tvarkos aprašo patvirtinimo“, 49 punktu „Nekilnojamųjų daiktų įsigijimo kaina negali daugiau kaip 10 procentų viršyti rinkos vertės, nustatytos atlikus individualų turto vertinimą Lietuvos Respublikos turto ir verslo vertinimo pagrindų įstatymo nustatyta tvarka“. Kandidato, pasiūliusio pirkti butą, galutinė suderėta pardavimo kaina yra 63 000,00 Eur.
Atsižvelgdami į išdėstytus faktus, teikiame Sprendimo projektą, kuriuo siūlome pirkti (duomenys neskelbtini) nuosavybės teise priklausantį butą, esantį P. Širvio g. (duomenys neskelbtini), Zarasų m. (bendras plotas 79,16 kv. m., unikalus Nr. (duomenys neskelbtini), patalpos pažymėtos patalpų indeksais nuo 8-1 iki 8-9 su rūsiu 5,76 kv. m, pastatas, kuriame yra butas 1A4p, unikalus Nr. (duomenys neskelbtini) už 63 000,00 Eur (šešiasdešimt trys tūkstančiai eurų). 
Priėmus teikiamą Sprendimo projektą galiojančių teisės aktų keisti nereikės.
Sprendimo projektą parengė – Zarasų rajono savivaldybės administracijos Turto valdymo ir viešųjų pirkimų skyrius.
Sprendimo projekto rengimo metu kitų specialistų vertinimų ir išvadų nėra gauta.
Teigiamos pasekmės – priėmus sprendimą, bus pasirašyta buto pirkimo ‑ pardavimo sutartis ir išplėsta galimybė apsirūpinti būstu gausiai šeimai – auginančiai tris ar daugiau vaikų ir (ar) vaikų, kuriems nustatyta nuolatinė globa (rūpyba). 
Neigiamų pasekmių priėmus siūlomą Sprendimo projektą nenumatoma.



Skyriaus vedėja		Ramutė Gaidamavičienė


























Ramutė Gaidamavičienė, tel. +370 385 37 146, el. p. ramute.gaidamaviciene@zarasai.lt



